Fooling Around JE ADVENTSKI HOTSPOT U SRCU GRADA

**Na Oleander terasi radni dan završava, a prosinac koji se pamti počinje!**

*U iduća dva tjedna Fooling Around postaje najuzbudljivija adventska pozornica u gradu, uz program koji spaja Piena Brunch i Gramophonedzie, Jazz u vinogradu s Yaremi Kordos iz Buena Vista Social Cluba, RNB Confusion, FRKA DJ maratone, latino plesne radionice, wine & paint večeri te gostovanja vrhunskih barmena i restorana*

Nakon izvrsnih reakcija brojnih posjetitelja koji su u prva dva tjedna uživali na Oleander terasi hotela Esplanade, u inovativnom bistro konceptu s promišljenim delicijama, odličnim signature koktelima i u bogatom programu, Fooling Around u iduća dva tjedna dodatno pojačava tempo. Piena Brunch i Gramophonedzie, Jazz u vinogradu s Rolandom Abreuom & The Cuban Latin Jazz feat. Yaremi Kordos, RNB Confusion, FRKA DJ maratoni i live koncerti, latino plesovi, wine & paint radionice te gostovanja vrsnih barmena i restorana pretvaraju Fooling Around u party seriju koja se ne propušta.

U tjednima uoči Badnjaka utorkom od 19 sati na programu je Vocales: **9.12.** nastupaju **Mario Pavlić & Macgroover**, a **16.12.** stiže **Lana S. Trio**, koji donose soulful, pop i funky zvuk -elegantan uvod u novi tjedan. Srijedom od 17 sati Oleander terasa postaje **plesni centar** **latino ritmova, a radionice salse, bachatе i drugih stilova** pune podij energijom. Četvrtkom slijedi spoj koktela i glazbe uz gostovanja vrsnih barmena **Ivana Mlivića i Peje Šimunovića**, koji donose posebnu koktel listu i svoj prepoznatljiv *„heritage in a glass“* pristup.

U četvrtak, **18.12., od 19 sati** stiže jedan od vrhunaca Adventa: **Jazz u vinogradu donosi koncert Roland Abreu & The Cuban Latin Jazz feat. Yaremi Kordos.** Festival Jazz u vinogradu trodnevni je međimurski kulturni dragulj koji savršenim spojem glazbe i eno-gastro iskustava privlači ljubitelje jazza iz cijelog svijeta. Ovoga puta Oleander terasa ugostit će njihov internacionalni kvartet poznat po dinamičnom i osjećajnom zvuku.

Posebna gošća je kubanska vokalistica **Yaremi Kordos**, nekadašnja članica legendarnog Buena Vista Social Cluba, koja je nastupala uz legende poput Omara Portuondo i Ibrahim Ferrer. Sve zajedno najavljuje nezaboravnu večer pod najzvjezdanijim nebom u Zagrebu.

**Petkom glavnu riječ ima RNB CONFUSION, od 17 do 22 sata** uz prepoznatljivi miks R&B i hip‑hop hitova i atmosferu urbanog kluba na otvorenom u srcu grada. RNB Confusion petci idealni su za one koji žele da vikend započne ranije, uz cool ubranu atmosferu i energiju koja se pamti.

Kao posebna poslastica **u subotu 13.12. od 13 h stiže Piena Brunch**, prvo gostovanje omiljenog Piena Sparkling brunch koncepta vinarije Dobra Berba. Prvo izdanje donosi nastup Marka Miličevića, poznatog kao **Gramophonedzie**. Ovaj DJ i producent čiji je hit “Why Don’t You” osvojio britanske ljestvice, usijat će atmosferu na Fooling Aroundu svojim electro swing i jazz‑house setom. Piena Brunch zamišljen je kao dugi, pjenušavi dnevni izlazak u kojem se house glazba s naglašenim vintage semplovima i groove bas linijama prirodno spaja sa signature koktelima i zalogajima iz trendy vagona Orient Expressa.

Istoga dana na vagonu Peti Kupe x Bora **gostuje nagrađivana Konoba Jakan** sa svojim dalmatinskim comfort zalogajima. Od 18 sati DJ stage preuzimaju **Luton & Šćepa,** beogradski bratski DJ dvojac koji redovito nastupa u zagrebačkom Petom Kupeu, ujedno i jedna od glavnih klupskih atrakcija u regiji. Poznati su po energičnim setovima koji spajaju disco, house, funk i synth zvuk te vrlo prepoznatljivom modnom i scenskom nastupu. Nakon njih na stage dolazi DJ Hrwoe.

U subotu 20. 12. ponovo stiže **FRKA by Aura: program traje od 12 do 22 sata**, uz DJ Boccu **Sofistifunka** od 12 do 14 sati. Od 17 do 20 sati kuhat će se ne samo u vagonima već i na pozornici jer stiže **Glazbena kuhinja**, zagrebački DJ dvojac koji čine Matija Sindičić i Andro Babić. U njihovoj kuhinji „sastojci“ su glazba, ljudi, prostor i atmosfera, a svaki nastup shvaćaju kao jedinstveni recept. Iste večeri od 20h na rasporedu je **live koncert ikonične riječke grupe Denis & Denis.**

Nedjelje imaju nešto mekši, ali i dalje razigran ritam: od 13 do 17 sati atmosferu stvara DJ Bocca Sofistifunk, od 14 do 16 sati održavaju se IKEA **radionice gingerbread kućica**, a **14. i 18. prosinca od 18h na rasporedu su omiljene Art Bottega wine & paint radionice** na kojima nastaju mala umjetnička djela kao savršen suvenir prosinačkih druženja.

Osim bogatog programa, vagoni Fooling Arounda posjetiteljima pripremaju i dodatna iznenađenja. BioMania, uz svoju vegansku i bezglutensku ponudu, organizira nagradnu igru u kojoj je moguće osvojiti putovanje u Bol za dvije osobe s plaćenim smještajem i avionskim kartama, a nudi i poseban popust za članove Udruge Prijatelji životinja, čime spaja hedonizam i osviješten pristup prehrani. Peti Kupe i Bora vagon svakog petka poslužuju jedno riblje jelo za ručak i najavljuju posebno izdanje s bakalarom za Badnjak, dok Soho Sushi x Koi Bar petkom pretvaraju svoj prostor u slastan riblji kutak Fooling Arounda.

Ne propustite biti dio neodoljivog šarma Fooling Arounda i pridružite se nekom od brojnih događanja zbog kojih je Oleander terasa ove zime adventski hotspot u srcu grada.

Za za svakodnevne novosti i iznenađenja pratite [Instagram](https://www.instagram.com/foolingaroundzagreb/) , [Facebook](https://www.facebook.com/foolingaroundzagreb) i [Tik Tok](https://www.tiktok.com/search?q=Fooling%252520around&t=1764116355754)  Fooling Arounda.

**Mjesto**: Oleander terasa hotela Esplanade , Zagreb

**Trajanje**: 26. studenoga 2025. do 01. siječnja 2026.

**Radno vrijeme**: pon-pet 12:00 - 23:00h, sub-ned 11:00 - 23:00h

Božić: 17:00 - 24:00h

Štefanje: 12:00 - 24:00h

Stara Godina: 12:00 - 21:00h

**Ulaz**: besplatan

**Foto**: Ante Dvoravić